EkBass/fiwiki-20250220-pages-articles huggingface dataset:
Samppa Luoma

Johan Sanfred (Samppa) Luoma (3. toukokuuta 1877 Kaustinen – 24. joulukuuta 1940 Oulu) oli suomalainen kansakoulunopettaja ja runoilija.Opettaja Samppa Luoma täyttää ensi maanantaina 60 vuotta, Rovaniemi, 29.04.1937, nro 46, s. 3, Kansalliskirjaston digitaaliset aineistot60 vuotta, Opettajain lehti : kansanopetusta käsittelevä kuvallinen viikkolehti, 07.05.1937, nro 18, s. 7, Kansalliskirjaston digitaaliset aineistot Samppa Luoma valmistui kansakoulunopettajaksi Rauman seminaarista vuonna 1900. Hän oli sitten opettajana muun muassa Kaustisen Nikulassa, Nurmijärvellä, Pietarsaaren Östersön orpokodissa ja Kokkolan maalaiskunnassa. Vuonna 1908 Luoma teki valtion stipendillä opintomatkan tutustuakseen Belgian ja Ranskan kouluihin. Kokkolassa Luoma toimi myös Kokkola-lehden toimittajana vuosina 1918–1921. Vuonna 1921 hänet valittiin Petsamon Salmijärven koulun johtajaopettajaksi ja oppilaskodin johtajaksi. Hän hoiti tätä tehtävää talvisodan alkamiseen saakka. Luoma oli Petsamon kunnanvaltuuston jäsenenä 1925–1927, 1931–1933 ja vuodesta 1937 lähtien. Valtuuston puheenjohtajana hän oli 1925, 1926, 1932 ja 1933. Aikaisemmin Luoma oli ollut Nurmijärven ja Kokkolan maalaiskunnan valtuustojen jäsenenä. Luoma kuului myös kunnallisiin lauta- ja johtokuntiin ja hän edusti Petsamon kuntaa lähetystöissä ja maakunnallisissa kokouksissa. Luoma oli Petsamon suojeluskunnan muun muassa esikunnan jäsenenä. Aikaisemmin hän oli suojeluskunnan jäsenenä Kokkolassa ja osallistui Suomen sisällissotaan Hyvinkään suojeluskunnan mukana. Luoma harrasti musiikkia, kirjoitti runoja, sävelsi muutamia lasten- ja joululauluja ja oli käynnistämässä kuorotoimintaa Petsamossa. Luoma piti myös esitelmiä ja puheita sekä kirjoitti sanoma- ja aikakauslehtiin. Hän sävelsi vuonna 1931 Uuno Kailaan sanoittaman Petsamon laulunPetsamon Laulu. Petsamo-Seura. Nuotit, PDF. Viitattu 23.7.2017.. Vuonna 1937 uutisoitiin opettaja Samppa Luoman Beverage-tyyppisestä radioantennista, joka oli kolmen ja puolen kilometrin mittaisena Suomen pisin. Antennina toimi hänen asunnoltaan puhelinkeskukseen johtanut puhelinjohto. Opettaja Luoma oli kokeeksi yhdistänyt radiovastaanottimensa antennijohtimen puhelimensa kuulotorvenkannattimeen ja havainnut että hän saattoi sen jälkeen kuunnella Lahden radioasemaa ilman häiriöitä.Oulu poistaa 1 1/2 km pituisella antennilla Moskovan häiriöt. Mutta Suomen pisin antenni on 3 1/2 kilometriä, Helsingin Sanomat, 28.04.1937, nro 113, s. 5, Kansalliskirjaston digitaaliset aineistotBeverage-antenni täytti sata vuotta! Tällainen se on ja näin se toimii!, OH3AC Kerhokirje 9/2021 == Teoksia == * Laulurunoja. Hautala, Kokkola 1900 (nimellä Johan Sanfred Luoma) * Opintokirja. Valistus, Helsinki 1922 ==Lähteet== == Aiheesta muualla == * * Luoman novelli Väsyneille Jatkokertomuksia blogissa (alkujaan Päivälehdessä 1902) Luokka:Suomalaiset opettajat Luokka:Suomalaiset runoilijat Luokka:Petsamon kunnanvaltuutetut Luokka:Nurmijärven kunnanvaltuutetut Luokka:Kaarlelan kunnanvaltuutetut Luokka:Suomen sisällissodan valkoiset Luokka:Vuonna 1877 syntyneet Luokka:Vuonna 1940 kuolleet
Tampereen murre

Tampereen murre on Tampereella puhuttu hämäläismurteiden sydänhämäläisiin murteisiin kuuluva suomen kielen murre. Peruspiirteiltään murre ei juuri poikkea muista hämäläismurteista, mutta siinä on muutamia sen niistä erottavia piirteitä.Historia.Tampere: Tampereen murre Suomen murrekartalla == Piirteet == Tampereen murre eroaa monella tavoin yleissuomalaisesta ääntämyksestä. Murteen tunnusmerkkejä ovat muun muassa yleiskielestä poikkeavat r, l ja muutamat diftongitAamulehti: Tietopaloja Tampereesta. Kaksois-l lyhentyy muutamissa sanoissa kuten kylä (kyllä), täälä (täällä) ja siälä (siellä). Tampereen murteessa esiintyy usein persoonapronominien pikapuhemuodot mää ja sää, joita pidetään erityisen tamperelaisina, mutta ne eivät ole alun perin kuuluneet Tampereen seudun murteeseen. Kuka-, ketkä-merkityksiset pronominit lausutaan kuka ja kekä / kekkä.Historia.Tampere: Hämäläismurteiden ja Tampereen murteen piirteitä == Kielinäyte == Hilda Lammin (1873–1954) haastattelusta (vanhaa murretta): Se on nyp Pyynikin tori ja sillon sanottiin Plassiks että kun... siäl_oli semmonen kaakinpuu kun sanottiin, jossa annettiin selkään. Hevosmarkkinat Plassilla 1890-luvulla. No oli joku nainen sitte — oliko se varraastanus sittej jottain, en minä siittä ollus selvillä, tait tehnym mutta —sinnem meni ihmisiä nin kovin kattoon ja... Minä sanon kotona että: ”Minäkin menen” — mutta äiteni kiälsi sano että: ”Älä me! Älä mek kattoon sinne” että ”sää ruppeet huanostiv voimaan!” Mutta minä menin vaan ja... Minä näin sittek kun se oli sinne ylhäällep puuhun köytetty ja sitä hakattiin niin suurilla raipoilla — ja se huusi nin mahrottomasti!Historia.Tampere: Vanhaa Tampereen murretta Uutta murretta: Joo kylä sillon ei ollu, ei ollum meinaam pulaa tosta kunka aika kuluu ei tarvinnuj jääräk kotiot telkkaria katteleen kun ei ollu, [joo] eikä palio ratioitakaa. Meilläkin ensimmäiner ratio vissiin oli kuv vanhemmat pojat meni töihin, soraj jäläkee, neljäkymmentäluvun alussa. Ja samatem polkupyärä tuli varmaan ensimmäinen, velipoika vanhempi osti kans tyäpalakoillaan, että määkis sitten opettelin ajaam miästempyärää siältä välistä, tankon alapualelta.Historia.Tampere: Uutta Tampereen murretta ==Lähteet== == Kirjallisuutta == * Luokka:Tampereen kulttuuri Luokka:Hämäläismurteet
Mercedes-Benz Tourismo

Mercedes-Benz Tourismo on saksalaisen Mercedes-Benzin valmistama linja-auto. Se kuuluu Mercedes-Benzin tilausajomallistoon. Tourismoa on saatavana neljää eri koripituutta, mallimerkinnät ovat Tourismo, Tourismo M2, Tourismo M ja Tourismo L. Korien pituudet vaihtelevat 12,14 metrin ja 13,99 metrin välillä. Matkustajien kuljetuskapasiteetti on 49-57 paikkaa korimallista riippuen. == Tourismon historiaa == Tourismon ensimmäistä mallisukupolvea on valmistettu vuodesta 1996 lähtien. Tourismo on kokenut täydellisen uudistumisen vuonna 2007. Uudistuksen yhteydessä muun muassa kuljettajan alueen ergonomiaa parannettiin sijoittamalla vaihdevipu kojelautaan. Tourismo
Jari Parantainen

Jari Parantainen on suomalainen bisneskirjailija ja luennoija, joka on kirjoittanut useita silloisen Talentumin julkaisemia ammattikirjoja. Hän toimi myös vuosina 1999–2004 Tekniikka & Talous -lehden kolumnistina. Lokakuusta 2007 hän on kirjoittanut blogia Pölli tästä, joka valittiin Digitodayn Blogit kunniaan 2008 -kilpailun ammatti- ja teknologiablogien voittajaksi. Parantainen valmistui vuonna 1989 diplomi-insinööriksi sähköosastolta Oulussa. Hän on toiminut tuotepäällikkönä, tuotekehittäjänä sekä mainostoimiston ja ohjelmistoyritysten johtotehtävissä. Hänen yrityksensä Noste Oy (1996-) on erikoistunut asiantuntijapalvelujen ja huipputekniikan tuotteistamiseen. Hän pitää eri aiheista luentotilaisuuksia mm. Ratekoulutus Oy:n kautta. ==Tuotanto== *Sissimarkkinointi (Talentum 2005) *Tuotteistaminen (Talentum 2007) *Tuotteistajan nimiopas (Talentum 2008) *Pölli tästä (Talentum 2008) *Pölli tästä 2 (Talentum 2009) *Gurumarkkinointi (yhdessä Antti Apusen kanssa, Talentum 2011) * Tuotepäällikön pelastuspakkaus (Talentum 2013) * Tuotteistajan Taskuraamattu (Talentum 2014) *Hinnoittelu on helppoa ja hauskaa (Alma Talent 2017) ==Lähteet== Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Mauro Esposito

Mauro Esposito (s. 13. kesäkuuta 1979 Torre del Greco, Italia) on italialainen jalkapalloilija, joka edustaa Serie A:n Romaa. 172 senttimetriä pitkän Espositon pelipaikka on oikea laitalinkki tai laitahyökkääjä. Esposito aloitti ammattilaisuransa Serie B:n Pescarassa kaudella 1997–98. Pääsarjatasolle, Udineseen, hän siirtyi vuonna 1999, mutta kahden kauden aikana hän pääsi kentälle vain yhdeksässä sarjaottelussa. Esposito siirtyi vastuullisemman roolin perässä Cagliariin kaudeksi 2001–02 ja edusti seuraa vuoteen 2007 asti sekä Serie A:ssa että Serie B:ssä. 4. heinäkuuta 2007 Roma osti hänen pelioikeuksistaan 50% ja lainasi kaupan yhteydessä Daniele Magliocchettin Cagliariin. Italian maajoukkueessa Esposito teki ensiesiintymisensä 9. lokakuuta 2004 Sloveniaa vastaan pelatussa ottelussa. Esposito, Mauro Esposito, Mauro Esposito, Mauro
Stoalaisten ristiriitaisuuksista

Stoalaisten ristiriitaisuuksistaSironen, Erkki & Vesterinen, Sampo: Liite Plutarkhoksen kirjallinen jäämistö, teoksessa (; ) on Plutarkhoksen Moralia- kokoelmaan (kirja XIII, 72) kuuluva tutkielma, joka on suunnattu stoalaisia vastaan. Plutarkhoksen teos käsittää 47 lukua. Se pyrkii nimensä mukaisesti osoittamaan, että stoalaisten ja erityisesti Khrysippoksen väitteet sisältävät ristiriitaisuuksia tai ovat ristiriidassa heidän omien tekojensa kanssa. Plutarkhos haluaa osoittaa, että Khrysippos puhuu mitä tahansa mitä hänen päähänsä sattuu tulemaan. Plutarkhos hyödyntää tässä epikurolaisten stoalaisia vastaan esittämiä argumentteja.Einarson, Benedict & de Lacy, Phillip H. "Introduction", ss. 370-372 teoksessa Kritiikki oli stoalaisia vastaan erityisen purevaa siksi, että he nimenomaan esittivät oppinsa olevan johdonmukainen ja sen näkyvän todellisen stoalaisen viisaan omassa käytännön elämässä. Plutarkhos aloittaa käsittelemällä juuri stoalaisten elämän ja heidän oppinsa välisiä ristiriitaisuuksia. Jotkut stoalaiset esimerkiksi vetäytyivät politiikasta, josta kirjoittivat paljon, ja elivät enemmän epikurolaiseen tapaan. Jotkut puolestaan osallistuivat politiikkaan, mutta toteuttivat sitä ristiriidassa omien oppiensa suhteen.Plutarkhos: Stoalaisten ristiriitaisuuksista 1-3. Plutarkhos väittää, että mitä tuli uskonnolliseen elämään, stoalaiset opit olivat vielä suuremmassa ristiriidassa heidän käytäntöjensä kanssa kuin epikurolaisilla.Plutarkhos: Stoalaisten ristiriitaisuuksista 6. Plutarkhos käsittelee myös ristiriitoja itse stoalaisessa filosofiassa, kuten etiikassa hyveitä koskevassa näkemyksessä; siinä, tuleeko käyttää dialektiikkaa ja kuunnella kunkin puolen mielipiteitä vai voiko tuomion julistaa ilmankin; ja missä järjestyksessä logiikkaa, etiikkaa, fysiikkaa ja teologiaa tulisi opiskella.Plutarkhos: Stoalaisten ristiriitaisuuksista 7-10. Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat Stoalaisilla on järjenvastaisempia väitteitä kuin runoilijoilla ja Yleiskäsitteistä: stoalaisia vastaan. Lampriaan tekemän Plutarkhoksen teosten luettelon mukaan Plutarkhos kirjoitti myös epikurolaisia vastaan vastaavan nimisen teoksen, Epikurolaisista ristiriitaisuuksista, mutta siitä ei ole säilynyt mitään. Kyseisessä teoksessa Plutarkhos on saattanut puolestaan käyttää stoalaisten argumentteja epikurolaisia vastaan. == Lähteet == == Kirjallisuutta == * Plutarch: Stoic Essays. Teoksessa Kreikankielinen alkuteksti ja englanninkielinen käännös. == Aiheesta muualla == * Plutarch: The Contradictions of the Stoics Plutarch's Morals. Internet Archive Luokka:Plutarkhoksen teokset Luokka:Stoalaisuus
Vaara-asutus

Vaara-asutus on asutusta, jossa talouskeskukset ovat yksikseen tai ryhmissä pienten peltoalueiden yhteydessä yleensä vaarojen laeilla. Asutusmaantieteellisistä kylätyypeistä sitä vastaa vaarakylä. Vaarakyliä on muun muassa Pohjois-Savossa, Pohjois-Karjalassa ja Kainuussa, jotka ovat osa Vaara-Suomea. Näistä Pohjois-Karjalan vaarakylät on määritelty yhdeksi Suomen kansallismaisemista. Pohjois-Karjala on paikoittain hyvin autiota seutua ja vaarakylät voivat olla asukasluvultaan ja pinta-alaltaan hyvin pieniä. Myös Vaara-Suomen ulkopuolella asutustyyppiä esiintyy paikoin. Tällöin siitä käytetään nimitystä mäkiasutus. Eräs mäkiasutuksen alue eteläisessä Suomessa on Tammelan ylänkö, ja mäkiasutusta esiintyy myös esimerkiksi Etelä-Pohjanmaan Lehtimäellä ja Pyhännän Tavastkengässä Suomenselällä. ==Vaarakyliä== * Öllölä, Joensuun Tuupovaaran pitäjä * Kovero, Joensuun Tuupovaaran pitäjä * Hattuvaara, Ilomantsi * Mäkikylät, Ilomantsi * Kontioniemi, Kontiolahti * Ahmovaara, Juuka * Mujejärvi, Nurmes * Maanselkä, Sotkamon ja Nurmeksen Valtimon pitäjä * Selkie, Kontiolahti ==Lähteet== ==Aiheesta muualla== * * * Luokka:Suomen maisemat ja kulttuuriympäristöt Luokka:Pohjois-Karjala Luokka:Savo
Marco Andreolli

Marco Andreolli (s. 10. kesäkuuta 1986 Ponte dell'Olio) on italialainen jalkapalloilija, joka edustaa kotimaassaan Chievo Veronaa. Hän on edustanut Italiassa ammattilaisena kuutta eri seuraa ja pelannut lainalla hetken aikaa myös Espanjassa. Pelipaikaltaan hän on keskuspuolustaja.Marco Andreolli Transfermarkt-sivustolla Andreolli on Padovan kasvatti, joka siirtyi jo juniori-ikäisenä Internazionaleen. Siellä hän teki ensiesiintymisensä pääsarjassa huhtikuussa 2006 ottelussa Regginaa vastaan. Heinäkuussa 2007 Andreolli siirtyi Romaan. Kauden 2007–2008 jälkipuoliskon hän pelasi lainalla Serie B:n Vicenzassa. Kesällä 2008 Roma lainasi hänet kaudeksi 2008–2009 Serie B:hen nousseeseen Sassuoloon. Kesällä 2010 Andreolli siirtyi Romasta Chievoon ja kesällä 2013 Chievosta takaisin Internazionaleen. Andreolli on pelannut Italian maajoukkueessa yhteensä 34 poikien ja nuorten maaottelua. == Saavutukset == :Päivitetty 8. elokuuta 2015. Internazionale * Serie A (2): 2005–2006, 2006–2007 * Italian cup (2): 2004–2005, 2005–2006 * Italian supercup (2): 2005, 2006 == Lähteet == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Juliana Pasha

Juliana Pasha (s. 20. toukokuuta 1980 Tirana) on albanialainen laulaja. Joulukuussa 2009 Pasha voitti 48. Festivali I Këngës -kilpailun ja näin hänestä tuli Albanian edustaja Oslossa pidettäviin Euroviisuihin vuonna 2010. Pasha esitti Euroviisuissa kappaleen nimeltä ”It’s All About You”, jolla hän sijoittui finaalissa kuudenneksitoista. == Lähteet == Luokka:Albanialaiset laulajat Luokka:Albanian euroviisuedustajat Luokka:Vuoden 2010 euroviisuedustajat Luokka:Vuonna 1980 syntyneet Luokka:Elävät henkilöt
Tšara (joki)

Tšara () on Oljokman sivujoki Taka-Baikalian aluepiirissä, Irkutskin alueella ja Sahan tasavallassa Venäjällä. Sen pituus on 851 kilometriä ja valuma-alue 87 600 neliökilometriä. Keskimääräinen virtaus on 900 kuutiometriä sekunnissa. Tšara saa alkunsa Kodar-harjanteen etelärinteeltä, virtaa Tšaran kattilalaaksossa ja läpäisee Kodar-harjanteen muodostaen koskia. Tärkeimmät sivujoet ovat Žuja ja Tokko. Joki on liikennöintikelpoinen 416 kilometrin matkalla. Joen varrella sijaitsee Tšaran kylä ja Novaja Tšaran taajama. Yläjuoksun ohittaa Baikalin–Amurin rautatie. == Katso myös == * tšaroiitti ==Lähteet== Luokka:Irkutskin alueen joet Luokka:Lenan vesistö Luokka:Sahan tasavallan joet Luokka:Taka-Baikalian aluepiirin joet
Petja Ilieva

Petja Ilieva (, s. 14. elokuuta 1975 Silistra, Bulgaria) on bulgarialaissyntyinen balettitanssija, joka tanssii Suomen Kansallisbaletissa. ==Ura== Ilieva aloitti baletinopiskelun kuusivuotiaana Silistran kaupungissa ja kymmenvuotiaana hän pääsi Vaganova-tekniikkaan perustuvaan Sofian balettikouluun. 18-vuotiaana hän sai kiinnityksen Bulgarian kansallisbalettiin, jossa tanssi vuosina 1993–1995. Vuosina 1995–1997 hän tanssi Rostockin baletissa, vuosina 1997–2000 Tanskan kuninkaallisessa baletissa, kaudella 2000–2001 Norjan kansallisbaletissa, ja vuoden 2001 syksystä lähtien Suomen Kansallisbaletissa. Ilieva nimitettiin 20. marraskuuta 2009 Suomen Kansallisbaletin tähtitanssijaksi. ===Roolit=== Suomen Kansallisbaletissa: * Anna Karenina: nimirooli (Alexei Ratmansky). * Bajadeeri: Nikiya (Natalia Makarova/Petipa). * Don Quijote (Patrice Bart/Petipa). * Giselle: nimirooli (Sylvie Guillem/Coralli–Perrot–Petipa). * Joutsenlampi: Odette/Odile (Rudi van Dantzig/Petipa–Ivanov). * Kuinka äkäpussi kesytetään: Katherina (John Cranko). * Lokki: Arkadina (John Neumeier). * Napoli: Teresina, Pas de six/neljä naista (August Bournonville). * Pähkinänsärkijä ja Hiirikuningas: Klaara (Wayne Eagling ja Toer van Schayk). * Raymonda (Anna-Marie Holmes/Petipa). * Tuhkimo: nimirooli (Ben Stevenson). * Stravinsky Violin Concerto (George Balanchine). * Serenade (George Balanchine). * Rubies (George Balanchine). * Divertimento 15 (George Balanchine). * Dominium (Tim Rushton). * Four Sections (Ted Brandsen). * Forgotten Land (Jirí Kylián). * Stepping Stones (Jirí Kylián). * Petite Mort: 5. pari (Jirí Kylián). * A Million Kisses to my Skin (David Dawson). * Seitsemäs sinfonia (Uwe Scholz). Muualla: * Giselle: nimiosa. * Pähkinänsärkijä: Makeishaltijatar. * Joutsenlampi: pas de trois ja prinsessat. * Don Quijote: Dryadien kuningatar ja Kitrin ystävätär. * Prinsessa Ruusunen: Sininen lintu ja haltijatar. * Lisäksi Maurice Béjartin, Serge Lifarin ja Rudolf Nurejevin teoksissa. ===Palkinnot=== * Luxemburgin kansainvälinen balettikilpailu vuonna 1993, 2. palkinto. * Varnan kansainvälinen balettikilpailu vuonna 1994, juniorisarjan 3. palkinto. * Pariisin kansainvälinen balettikilpailu vuonna 1994, juniorisarjan 2. palkinto. * Pro Dance -palkinto vuonna 2007. ==Yksityiselämä== Ilievan puoliso on suomalainen balettitanssija Aki Pakarinen, jonka hän tapasi tanssiessaan Rostockin baletissa. Parilla on tammikuussa 2008 syntynyt poika. ==Lähteet== * http://www.ooppera.fi/henkilokunta.asp?polku=95;14;269;;1 * Oopperasanomat 2009/2 * http://www.danceinfo.fi/tanka?view=Petia%20Ilieva&searchtype;=artisti === Viitteet === ==Aiheesta muualla== * Ilievan esittely Suomen Kansallisoopperan sivustolla Luokka:Balettitanssijat Luokka:Bulgarialaiset henkilöt Luokka:Vuonna 1975 syntyneet Luokka:Elävät henkilöt
Romed Baumann

Romed Baumann (s. 14. tammikuuta 1986 St. Johann in Tirol, Itävalta) on itävaltalainen alppihiihtäjä. Hän siirtyi edustamaan Saksaa vuonna 2019. Baumann saavutti junioreiden MM-kilpailuissa kultaa syöksylaskussa 2004 sekä hopeaa pujottelussa ja syöksylaskussa 2006. Aikuisten MM-kilpailuissa hän on sijoittunut alppiyhdistetyssä seitsemänneksi Åressa 2007 ja kahdeksanneksi Val d'Isère'ssä 2009. Vancouverin olympialaisissa 2010 hän sijoittui suurpujottelussa viidenneksi. Garmisch-Partenkirchenin MM-kilpailuissa 2011 hän oli supersuurpujottelussa kuudes, syöksylaskussa neljäs, suurpujottelussa 11:s ja otti hopeaa joukkuekilpailussa. Schladmingissa 2013 hän sai pronssia superalppiyhdistetyssä ja sijoittui supersuurpujottelussa kahdeksanneksi. Hän oli alppiyhdistetyssä neljästoista Sotšin olympialaisissa 2014, neljäs Beaver Creekin / Vailin MM-kilpailuissa 2015, kahdestoista Sankt Moritzin MM- kilpailuissa 2017 ja neljästoista Åren MM-kilpailuissa 2019. Cortina d'Ampezzon MM-kilpailuissa 2021 hän saavutti hopeaa supersuurpujottelusta. Syöksylaskussa hän oli neljästoista. Pekingin olympialaisissa 2022 hän sijoittui supersuurpujottelussa seitsemänneksi ja syöksylaskussa 13:nneksi. Baumann kilpaili maailmancupissa ensimmäisen kerran maaliskuussa 2004. Ensimmäisen palkintokorokesijansa hän sai oltuaan toinen Reiteralmin superyhdistetyssä joulukuussa 2006. Ensimmäisen voittonsa hän saavutti samassa lajissa Sestrieressä helmikuussa 2009. Alppiyhdistetyn maailmancupissa hän sijoittui kaudella 2008–2009 kolmanneksi. Joulukuussa 2009 hän oli kolmas Val d'Isère'n yhdistetyn kilpailussa. Kaudella 2010–2011 hän sijoittui kolmanneksi Lake Louisen supersuurpujottelussa, toiseksi Val Gardenan syöksylaskussa ja kolmanneksi Kitzbühelin alppiyhdistetyn kilpailussa. Kaudella 2011–2012 hän oli toinen Kitzbühelin syöksylaskussa. Chamonix'ssa hän voitti superyhdistetyn ja oli toinen syöksylaskussa. Alppiyhdistetyn cupissa hän sijoittui kolmanneksi. Kaudella 2014–2015 hän oli toinen Garmisch-Partenkirchenin syöksylaskussa. Kaudella 2022–2023 hän sijoittui toiseksi Soldeun maailmancupfinaalien syöksylaskussa. Baumann voitti syöksylaskun Euroopan cupin kokonaiskilpailun kaudella 2005–2006. Hän on voittanut Itävallan mestaruuden suurpujottelussa 2007 ja 2008. == Lähteet == Luokka:Itävaltalaiset alppihiihtäjät Luokka:Saksalaiset alppihiihtäjät Luokka:Vuonna 1986 syntyneet Luokka:Elävät henkilöt
Novaja Tšara

Novaja Tšara () on kaupunkimainen taajama Taka-Baikalian aluepiirin Kalarin piirissä Venäjällä. Se sijaitsee Tšara-joen rannalla 16 kilometriä piirikeskuksesta Tšarasta etelään. Taajaman kautta kulkee Baikalin–Amurin rautatie. Tšitasta on rautateitse matkaa 1221 kilometriä. Asukkaita on 4 400 henkeä (vuonna 2009). Paikkakunta on syntynyt vuonna 1979 Baikalin–Amurin rautatien rakentamisen yhteydessä. Vuonna 1986 se sai kaupunkimaisen taajaman statuksen. Novaja Tšarassa toimii rautatieliikenteen ja kaivosteollisuuden yrityksiä. Taajamassa on keskikoulu, lasten luomistyön keskus, kulttuuritalo, Kalarin piirin kotiseutumuseo, kirjasto ja piirisairaala. ==Lähteet== ==Aiheesta muualla== * Novaja Tšara Taka-Baikalian tietosanakirjassa Luokka:Kalarin piiri Luokka:Taka-Baikalian aluepiirin kaupunkimaiset taajamat
Gold Cobra

Gold Cobra on nu metal -yhtye Limp Bizkitin kuudes studioalbumi. Albumi julkaistiin 28. kesäkuuta 2011. Gold Cobra on yhtyeen ensimmäinen julkaisu alkuperäisellä kokoonpanolla vuonna 2000 julkaistun Chocolate Starfish and the Hot Dog Flavored Water -albumin jälkeen. Vuonna 2010 yhtye julkaisi kotisivuillaan kappaleet "Why Try" ja "Walking Away". Yhtyeen laulaja Fred Durst paljasti maaliskuussa 2011 Twitterissään, että he ovat tehneet kahta eri albumia, ja Gold Cobran julkaisun jälkeen on tulossa toinenkin albumi. Gold Cobra -albumilla vierailevat muun muassa Lil Wayne, Gene Simmons ja Raekwon. ==Kappaleet== == Kokoonpano == * Wes Borland – kitara * Fred Durst – laulu * DJ Lethal – levysoittimet, koskettimet, samplet, musiikkiohjelmointi * John Otto – rummut * Sam Rivers – basso == Arvostelut == * Metacritic: 53/100Metacritic aggregate * About.com: About.com * Allmusic: Allmusic review * Entertainment Weekly: C–Entertainment Weekly * PopMatters: 8/10PopMatters == Lähteet == Luokka:Vuoden 2011 albumit Luokka:Limp Bizkitin albumit
Tungokotšen

Tungokotšen () on kylä ja maalaiskunta Taka-Baikalian aluepiirin Tungokotšenin piirissä Venäjällä. Se sijaitsee Karenga-joen rannalla 150 kilometriä piirikeskuksesta Verh-Usuglista pohjoiseen. Asukkaita on 1000 henkeä (vuonna 2002). Kylä on saanut alkunsa 1930-luvulla rakennetusta Vitimin–Oljokman kansallisen piirikunnan piirikeskuksesta. Vuonna 1938 Tungokotšenin piiri liitettiin Tšitan alueeseen. Vuonna 1976 piirin hallinnollinen keskus siirrettiin Verh-Usugliin. Tungokotšenissa on keskikoulu, kerhotalo, kirjasto, sairaala ja postitoimisto. Lentokenttä suljettiin 1990-luvulla. Asukkaista noin 10 prosenttia on evenkejä. ==Aiheesta muualla== * Tungokotšen Taka- Baikalian tietosanakirjassa Luokka:Tungokotšenin piiri
Paul Van Himst

Paul Van Himst (s. 2. lokakuuta 1943) on belgialainen jalkapallovalmentaja ja entinen hyökkääjä. Hän on yksi Belgian kaikkien aikojen parhaista pelaajista ja valittiin uransa aikana neljästi Belgian liigan parhaaksi pelaajaksi. Marraskuussa 2003 hänet nimettiin Belgian parhaaksi pelaajaksi 50 viimeisen vuoden ajalta. Golden Players take centre stage ==Ura pelaajana== Van Himst aloitti uransa RSC Anderlechtissa vuonna 1959 ja pelasi seurassa kaikkiaan 16 kautta. Hän voitti näinä vuosinaan kahdeksan Belgian mestaruutta ja neljä cup- mestaruutta. Hän jätti seuran vuonna 1975, eli juuri ennen historiallista Cup- voittajien Cupin mestaruuteen päättynyttä kautta. Hän pelasi tämän jälkeen RWD Molembeekissa ja kakkosdivisioonassa K.S.C. Eendracht Aalstissa kunnes lopetti uransa vuonna 1977. Belgian maajoukkueessa Van Himst esiintyi vuosina 1960–1974 kaikkiaan 81 A-maaottelussa ja teki 30 maalia. Hän oli pitkään yhdessä Bernard Voorhoofin kanssa eniten maaleja Belgian maajoukkueessa tehnyt pelaaja. Romelu Lukaku ohitti heidät maalintekijätilastossa marraskuussa 2017. Van Himst edusti Punaisia paholaisia MM-kisoissa 1970 ja oli mukana myös EM- pronssia 1972 voittaneessa joukkueessa. ===Meriitit pelaajana=== * Belgian mestaruus (8): 1962, 1964, 1965, 1966, 1967, 1968, 1972, 1974 * Belgian Cup (4): 1965, 1972, 1973, 1975 * EM-hopeaa: 1972 * MM-1.kierros: 1970 * Belgian vuoden paras pelaaja (4): 1960, 1961, 1965, 1974 * Belgian liigan paras maalintekijä (3): 1963/64, 1965/66, 1967/68 ==Ura valmentajana== Valmennusuransa Van Himst aloitti rakkaassa seurassaan RSC Anderlechtissa kesken kauden 1982/83. Hänen johdollaan RSC eteni UEFA Cupin loppuotteluun, jossa kukisti Sven-Göran Erikssonin luotsaaman SL Benfican 1–0. 1982/83: Anderlecht shine in Stadium of Light Liigassa Van Himst johdatti RSC:n mestariksi kaudella 1984/85, mutta sai potkut kesken seuraavan kauden. RSC- pestinsä jälkeen Van Himst luotsasi RWD Molembeekia, kunnes nousi vuonna 1991 Belgian maajoukkuevalmentajaksi. Hänen johdollaan maajoukkue selviytyi MM- kisoihin 1994. Lopputurnauksessa Punaiset paholaiset etenivät toiselle kierrokselle, jossa taipuivat tiukan taistelun jälkeen Saksalle 3–2. Kun maajoukkue jäi rannalle EM-kisoista 1996 sai Van Himst potkut huhtikuussa 1996. ===Meriitit valmentajana=== * UEFA Cup: 1983 * Belgian mestaruus: 1985 * Belgian Supercup: 1985 * MM-2.kierros: 1994 * Belgian vuoden valmentaja: 1983 ==Lähteet== ==Aiheesta muualla== * CV Luokka:Belgialaiset jalkapallovalmentajat Luokka:Belgialaiset jalkapalloilijat Luokka:Vuonna 1943 syntyneet Luokka:Elävät henkilöt
Vitimin–Oljokman kansallinen piirikunta

Vitimin–Oljokman kansallinen piirikunta () oli Venäjän SFNT:n Itä-Siperian aluepiirin yhteyteen 1930-luvulla kuulunut evenkien kansallinen itsehallintoalue. Sen pinta-ala oli 219 800 neliökilometriä. Piirikunta perustettiin huhtikuussa 1931. Sen tavoitteena oli alkuperäisväestön siirtäminen kiinteisiin asutuksiin osana maatalouden kollektivisointia. Hallinnollinen keskus oli Vitimin sivujoen Kalakanin suussa sijainnut Ust- Kalakanin kylä (vuodesta 1933 Kalakanin taajama; nykyään autiona). Piirikuntaan kuului neljä hallintopiiriä: * Kalarin piiri (keskuspaikka Tšara) * Njukžan piiri (Bljuherille nimetty kaivos, vuodesta 1933 Bljuherovsk, myöhemmin Srednjaja Njukža; nykyään autiona) * Tungirin–Oljokman piiri (Tupik) * Tungokotšenin piiri (Tungokotšen) Vuoden 1926 väestönlaskennan mukaan alueella asui 3 200 henkeä. Vuonna 1933 asukkaita oli 9 000, näistä 2 700 pohjoisten alkuperäiskansojen edustajia. Vuonna 1936 asukkaita oli 10 400 henkeä, joista 4 800 oli kullankaivajia ja 1 900 metsästäjiä ja kalastajia. Jälkimmäisistä suurimman osan muodostivat evenkit. Jakuutteja piirikunnassa oli vähän, noin 250 henkeä. Seudun perinteinen elinkeino oli poronhoito ja tärkein tulonlähde turkiseläinten metsästys. Piirikunta lakkautettiin vuonna 1938 ja sen alue liitettiin Tšitan alueeseen (nykyinen Taka-Baikalian aluepiiri). Njukžan piiri liitettiin vuonna 1948 Amurin alueeseen. ==Lähteet== Luokka:Neuvostoliiton autonomiset piirikunnat Luokka:Taka-Baikalian aluepiiri
Onko ”Elä huomaamattomana” hyvä ohje

Onko ”Elä huomaamattomana” hyvä ohjeSironen, Erkki & Vesterinen, Sampo: Liite Plutarkhoksen kirjallinen jäämistö, teoksessa (; ) on Plutarkhoksen Moralia- kokoelmaan (kirja XIV, 77) kuuluva tutkielma, joka on suunnattu epikurolaisia vastaan. Plutarkhoksen teos on muodoltaan lyhyt essee, joka koostuu seitsemästä luvusta. Teos on suunnattu nimensä mukaisesti erityisesti epikurolaista maksiimia ”elä huomaamattomana” (, lathe biōsas) vastaan. Se oli eräs keskeisiä epikurolaisia elämänohjeita. Epikurolaisten mukaan onnellisuutta ei voitu löytää varakkuuden tai mahtavan yhteiskunnallisen aseman tai virkojen kautta, vaan ainoastaan kivun tai kärsimyksen puuttumisen (aponia) ja mielenrauhan (ataraksia) kautta.Einarson, Benedict & de Lacy, Phillip H. ”Introduction”, s. 318 teoksessa Oppiin kuului keskeisenä vetäytyminen julkisesta elämästä hillittyihin nautintoihin ystävien seuraan. Plutarkhos hyökkää maksiimia vastaan kuudella tavalla: # Epikuros oli epärehellinen sen sanoessaan: hän tavoitteli itsekin mainetta.Plutarkhos: Onko ”Elä huomaamattomana” hyvä ohje 1. # Omien paheiden salaaminen estää niiden parantamisen, kun taas omien hyveiden salaaminen tekee niistä hyödyttömiä muille.Plutarkhos: Onko ”Elä huomaamattomana” hyvä ohje 2-3. # Aistinautinnot vaativat pimeyttä, mutta hyveelliset teot ansaitsevat tulla kaikkien nähtäville.Plutarkhos: Onko ”Elä huomaamattomana” hyvä ohje 4. # Tulevat tunnustukset tuottavat alkusysäyksen ja kannustimen teoille, kun taas tuntemattomuus tylsistää sekä ruumiin että mielen.Plutarkhos: Onko ”Elä huomaamattomana” hyvä ohje 4-5. # Ihminen etsii luonnostaan valoa; ihminen etsii tuntemista (tietämistä) ja sitä, että hänet tunnetaan.Plutarkhos: Onko ”Elä huomaamattomana” hyvä ohje 6. # Ne, jotka ovat saaneet mainetta hyveellisillä teoilla, saavat palkinnon kuoleman jälkeen, kun taas toimimattomuudesta seuraava unohdus on rangaistus.Plutarkhos: Onko ”Elä huomaamattomana” hyvä ohje 7. == Lähteet == == Kirjallisuutta == * Plutarch: Is "Live Unknown" a Wise Precept?. Teoksessa Kreikankielinen alkuteksti ja englanninkielinen käännös. == Aiheesta muualla == * Plutarch: Whether 'twere Rightly Said, Live Concealed Plutarch’s Morals. The Online Library of Liberty * Plutarch: Whether ’twere Rightly Said, Live Concealed Plutarch’s Morals. Internet Archive Luokka:Epikurolaisuus Luokka:Esseet Luokka:Plutarkhoksen teokset
Tuhkimo (cocktail)

Tuhkimo (Cinderella) on alkoholiton drinkki. Se valmistetaan sitruunamehusta, appelsiinimehusta, ananasmehusta, grenadiinista ja ginger alesta. Jotkut maustavat sen kahdella tai kolmella tipalla angostuuraa, mutta siinä on alkoholia. Se sekoitetaan shakerilla ravistamalla ja tarjoillaan yleensä jääpalojen kanssa highball- tai collins-lasista. Se saatetaan koristella hedelmänsiivuilla. == Lähteet == == Aiheesta muualla == * Luokka:Alkoholittomat juomat Luokka:Drinkit
Eläköön

Eläköön voi tarkoittaa ainakin seuraavia: * eläköön, kunnianosoituksena huudettava sana * Eläköön, entinen luotsilaitoksen päällikköalus * Eläköön, suomalainen 1920 rakennettu purjealus * Eläköön, Jonna Tervomaan albumi
Magnesiumdiboridi

Magnesiumdiboridi (MgB2) on magnesiumin ja boorin muodostama epäorgaaninen ioniyhdiste. Magnesiumboridilla on käyttöä halpana suprajohtavana materiaalina. == Rakenne ja ominaisuudet == Magnesiumboridikiteillä on heksagonaalinen alkeiskoppi. Kide kostuu boorikerroksista, joiden välissä on magnesium-ionikerros. Boorikerrosten rakenne muistuttaa grafiitin rakennetta eli jokainen booriatomi on sitoutunut kolmeen muuhun booriatomiin. Magnesiumkerrokset voivat luovuttaa boorikerroksille elektronejaan. Magnesiumdiboridin suprajohtavuuden arvellaan johtuvan juuri boorikerroksien rakenteesta. Magnesiumdiboidi on tunnettu materiaalina 1950-luvulta lähtien. Ensimmäiset tutkimustulokset sen suprajohtavuudesta julkaistiin kuitenkin vasta vuonna 2001. Magnesiumboridilla havaittiin tapahtuvan Meissnerin ilmiö 39 kelvinin (–234 °C) lämpötilassa. Kriittistä lämpötilaa voidaan kasvattaa douppauksella. Magnesiumdiboridin douppaukseen on käytetty muun muassa hiiltä, alumiinia, piitä, sinkkiä, kuparia, berylliumia, kobolttia ja rautaa. == Valmistus == Magnesiumboridia voidaan valmistaa kuumentamalla magnesium- ja boorijauhetta kovassa paineessa 700 °C:n lämpötilassa. Nykyään korkealaatuista magnesiumdiboridiohutkalvoa valmistetaan fysikaaliskemiallisella kaasufaasipinnoitusmenetelmällä. Siinä magnesiummetallipinnalle suihkutetaan diboraanikaasua. == Käyttö == Magnesiumdiboridista on jo valmistettu magneetteja, joita käytetään magneettikuvauslaitteissa.. Yhdisteen etu moniin muihin suprajohteisiin verrattuna on se, että se on niitä halvempi. Magnesiumdiboridin jäähdyttämiseen sen kriittiseen lämpötilaan voidaan käyttää nestemäistä vetyä, joka on halvempaa kuin helium. Metallimaisena yhdiste on helposti muokattava ja siitä voidaan valmistaa pitkiäkin kaapeleita edullisemmin kuin muista suprajohtavista materiaaleista. == Lähteet == Luokka:Booriyhdisteet Luokka:Magnesiumyhdisteet
Etuovi-lehti

Etuovi-lehti oli vuonna 2004 perustettu Tmi Hitbeatin Etuovi- internetpalvelujen asiakkaille, yhteistyökumppaneille ja sidosryhmille jaettava nelivärinen aikakauslehti, joka sisälsi ajankohtaista asiaa internetin maailmasta viihteellisellä otteella. Painetun version 1 500 kappaleen painoksen lisäksi lehteä jaettiin lehden verkkosivuilla myös sähköisessä PDF-muodossa. Nykyään Etuovi-lehti on Alma Mediapartners Oy:lle rekisteröity tavaramerkki ja aputoiminimiAlma Mediapartners Oy, YTJ. == Lähteet == == Aiheesta muualla == *Etuovi-lehti.fi *Markkinointi & Mainonta -lehti 4.4.2005 *Mediaviikko 5.4.2005 Luokka:Suomalaiset asiakaslehdet
21\. armeijaryhmä

21\. armeijaryhmä oli liittoutuneiden Luoteis-Euroopassa toiminut sotatoimiyhtymä toisessa maailmansodassa, joka muodostui pääasiassa brittiläisistä ja kanadalaisista joukoista. Armeijaryhmä perustettiin 9. heinäkuuta 1943 Britteinsaarilla tulevaa maihinnousua varten. Armeijaryhmä operoi SHAEF:n alaisuudessa Euroopassa kesäkuusta 1944 elokuuhun 1945, jonka jälkeen nimeksi muutettiin brittiläinen Reinin armeija (). ==Normandia== Komentajanaan kenraali (myöhemmin sotamarsalkka) Bernard Montgomery 21. armeijaryhmä oli vastuussa kaikista maajoukoista Normandian maihinnousussa. Maihinnousussa armeijaryhmän joukkoina olivat brittiläinen 2. armeija ja Yhdysvaltain 1. armeija. Kun enemmän joukkoja oli saapunut Ranskaan, niin Yhdysvaltain 1. armeija siirtyi perustetun 12. armeijaryhmän alaisuuteen ja Kanadan 1. armeija tuli 21. armeijaryhmän osaksi. ==Eteneminen== Normandian taistelun päättymisen jälkeen 21. armeijaryhmä oli rintamavastuussa vasemmasta laidasta liittoutuneiden edetessä kolmen armeijaryhmän voimin kohti Saksan rajaa. ==Operaatio Market Garden== Operaatio Market Gardenin tavoitteena oli ottaa haltuun saksalaisjoukkojen miehittämän Alankomaiden suurimpien jokien ylittävät sillat ja siten helpottaa liittoutuneiden etenemistä Saksaan. 21. armeijaryhmän yksiköt vastasivat operaation maahyökkäyksestä ja päävastuu oli brittiläisellä XXX armeijakunnalla. Operaatio oli menestyksekäs Nijmegenissä sijaitsevan Waalin sillan valtaamiseen asti, mutta yleisesti sitä pidetään epäonnistuneena, koska Arnhemissa sijainnutta Reinin ylittävää siltaa ei onnistuttu valtamaan vaan brittiläinen 1. laskuvarjodivisioona tuhoutui lähes kokonaan. ==Scheldtin taistelu== Antwerpin valtauksen yhteydessä kaupunkiin ja sen satamaan johtavat väylät olivat jääneet saksalaisten haltuun. Koska sataman avaaminen oli tärkeää liittoutuneiden huollolle, Kanadan II armeijakunta suoritti operaatioita, joissa vesiväylien etelä- ja pohjoispuolet puhdistettiin saksalaisista joukoista. Walcherenin saari vallattiin maihinnousulla. ==Ardennien taistelu== Ardennien taistelu oli viimeinen merkittävä saksalaisten hyökkäys länsirintamalla toisessa maailmansodassa joulukuussa 1944. Taistelun aikana saksalaisten hyökkäyskiilan pohjoispuolelle jääneet Yhdysvaltain 1. ja 9. armeija alistettiin tilapäisesti 21. armeijaryhmälle. ==Reininmaan sotaretki== Liittoutuneiden joukot saavuttivat Reinin maaliskuussa 1945, jolloin 21. armeijaryhmä muodostui kolmesta armeijasta. Kanadan 1. armeija vapautti Alankomaiden pohjoisosan, brittiläinen 2. armeija valtaisi Luoteis-Saksaa ja vapautti Tanskan, Yhdysvaltain 9. armeija muodosti Ruhrin motin pohjoispuolen. 9. armeija siirrettiin takaisin 12. armeijaryhmän alaisuuteen 4. huhtikuuta 1945. ==Reinin armeija== Saksan antautumisen jälkeen 21. armeijaryhmä muodosti brittiläisten miehitysjoukkojen esikunnan Saksassa. Armeijaryhmän nimeksi muutettiin brittiläinen Reinin armeija (, BAOR) 25. elokuuta 1945. ==Lähteet== Luokka:Toisen maailmansodan armeijaryhmät
Glenn Quinn

Glenn Martin Christopher Francis Quinn () oli irlantilainen näyttelijä, joka muistetaan Mark Healyn monivuotisesta roolista televisiosarjassa Roseanne ja Doylen roolista Angelissa. Quinn kasvoi Cabinteelyn lähiössä Dublinissa käyden koulua Clonkeen Collegessa ja soittaen rumpuja ja kitaraa paikallisissa yhtyeissä. Vuonna 1988 hän muutti äitinsä ja sisartensa kanssa Yhdysvaltoihin. Quinn palkattiin näyttelemään Roseannen kolmannelle tuotantokaudelle vuonna 1990 ja hän jatkoi roolissaan vuoteen 1997 asti. Vuonna 1992 hän esiintyi yhdessä pääosista lyhytikäiseksi jääneessä historiallisessa draamasarjassa Covington Cross. Quinnin ensimmäinen elokuvarooli oli sivuosa rumpalina Shoutissa vuonna 1991, mutta sitä seuranneet elokuvat eivät saavuttaneet mainittavaa menestystä. Vuonna 1999 hän sai roolin Buffy, vampyyrintappajan spin-off-sarjasta Angel, jonka ensimmäisellä tuotantokaudella hän esitti puolidemoni Doylea. Doylena Quinn pääsi poikkeuksellisesti käyttämään luontaista irlantilaista korostustaan. Quinn kuoli joulukuussa 2002, 32-vuotiaana, ystävänsä luona North Hollywoodissa. Kuolinsyyksi varmistui tapaturmainen heroiinin yliannostus. Hänen viimeiseksi elokuvakseen jäi vuonna 2002 ilmestynyt R.S.V.P. == Lähteet == == Aiheesta muualla == * Luokka:Irlantilaiset näyttelijät Luokka:Vuonna 1970 syntyneet Luokka:Vuonna 2002 kuolleet
HMS Campbell (D60)

HMS Campbell (viirinumero D60) oli Britannian kuninkaallisen laivaston Scott- luokan laivueenjohtaja toisessa maailmansodassa. == Valmistus == Alus tilattiin huhtikuussa 1917 Birkenheadistä Cammell Lairdilta, missä köli laskettiin 10. marraskuuta 1917. Alus laskettiin vesille 21. syyskuuta 1918 ja valmistui 21. joulukuuta 1918. == Palvelus == Palvelukseen otettaessa alus liitettiin Atlantin laivastoon, mistä se siirrettiin 1925 reserviin. Alus palautettiin 1939 palvelukseen liikekannallepanossa. Sodan alussa aluksen takimmaista savuhormia lyhennettiin, jotta ilmatorjuntatykin ampuma-ala kasvaisi. Samalla aluksen keskellä ollut Q-tykki korvattiin kahdella naulan tykillä, jotka asennettiin kummallekin kyljelle.Whitley, M. J. s. 86 Huhtikuussa 1940 alus partioi Clyden edustalla Norjan taisteluiden aikana. Alus oli lähinnä Pohjanmerellä saattuetehtävissä 16. ja 21. hävittäjälaivueissa. Aluksen X-torni poistettiin ja sen tilalle siirrettiin jo aiemmin aluksella ollut kolmen tuuman ilmatorjuntatykki. Komentosillan kummallekin puolelle asennettiin 20 millimetrin ilmatorjuntatykit. Etäisyysmittari ja vanhentunut tulenjohtojärjestelmä korvattiin tyypin 271 tutkalla ja lisäksi tyypin 290 tutka asennettiin maston huippuun. Lopulta aluksen kahden naulan tykkejä täydentämään asennettiin 20 millimetrin ilmatorjuntatykkejä. Helmikuussa alus osallistui operaatio Cerberoksen torjuntaan Saksan laivaston Brestissä olleiden alusten murtautuessa merelle. Alusten toimilla ei ollut kuitenkaan vaikutusta. Alus osallistui kesäkuussa 1944 Normandian maihinnousuun. Campbell myytiin romutettavaksi 18. helmikuuta 1947. == Päälliköt == Aluksen päälliköinä olivat: *... *John Tovey 19. huhtikuuta - toukokuu 1926 *... ==Lähteet== * * === Viitteet === Luokka:Kuninkaallisen laivaston Scott-luokan hävittäjät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät
Suuri-Ohta

Suuri-Ohta () on historiallinen kaupunginosa ja kunnallishallintoalue Pietarin Krasnogvardeiskin piirissä Venäjällä. Se sijaitsee kaupungin itäosassa Nevan oikealla rannalla. Etelässä Ohtajoki erottaa kaupunginosan Pienestä-Ohtasta. 1700-luvulla Nevan rannalle syntyi Ohtan telakan työntekijöiden asutuksia. 1800–1900-luvun alussa Suuri-Ohta oli Pietarin teollinen esikaupunki. Vuosina 1908–1911 rakennettu silta yhdisti sen kaupungin keskustaan. 1940-luvun lopussa ja 1950-luvulla rakennettiin uudelleen Nevan ranta-alue. 1960-luvulla rakennettiin Metallistov-prospekti, 1960–1970-luvuilla uudelleenrakennettiin Sverdlovskaja-rantakatu ja Krasnogvardeiskaja-aukio. Eteläosa on teollisuusaluetta. ==Lähteet== ==Aiheesta muualla== * Suuren-Ohtan kunnallishallintoalueen sivusto * Suuri-Ohta Pietari-tietosanakirjassa Luokka:Krasnogvardeiskin piiri (Pietari) Luokka:Pietarin historialliset kaupunginosat
HMS Witch

HMS Witch (viirinumero D89) oli Britannian kuninkaallisen laivaston Thornycroftin valmistama parannellun W-luokan hävittäjä toisessa maailmansodassa. == Valmistus == Alus tilattiin tammikuussa 1918 vuosien 1918-1919 laivasto-ohjelman 13. tilauksessa John I. Thornycroft and Companyltä Woolstonista, missä köli laskettiin 13. kesäkuuta 1918. Alus laskettiin vesille 11. marraskuuta 1919, minkä jälkeen se hinattiin sotatoimien päätyttyä Devonportin telakalle viimeisteltäväksi. Alus valmistui maaliskuussa 1924.Naval-history.net - HMS Witch == Palvelus == Palvelukseen otettaessa alus liitettiin Atlantin laivastoon, mistä se kuitenkin pian siirrettiin sisaralustensa kanssa Rosythiin reserviin. Alus palautettiin 1939 palvelukseen toista maailmansotaa edeltäneessä liikekannallepanossa. Aluksen miehistö täydennettiin syyskuussa ja sen varastot täydennettiin. Se liitettiin 3. syyskuuta Rosythiin sijoitettuun 15. hävittäjälaivueeseen suojaamaan itärannikon saattueita. == Päälliköt == Aluksen päälliköinä olivat: *Augustus Willington Shelton "Gus" Agar 22. huhtikuuta 1926 - heinäkuu 1927Laivaston upseerimatrikkeli * ... *Robert Oliver FitzRoy 23. marraskuuta 1931 - tammikuu 1932Laivaston upseerimatrikkeli * ... *John Richard Barnes 31. heinäkuuta 1939 - 4. toukokuuta 1941 *Cecil Hamilton Holmes 4. toukokuuta 1941 - heinäkuu 1942 *Sidney Richard James Woods heinäkuu 1942 - lokakuu 1943Laivaston reservin upseerimatrikkeli *Walter James Taylor 6. toukokuuta 1944 - 4. maaliskuuta 1946 ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
Niki

Niki on miehen tai naisen etunimi. Se on kreikkalaisperäisen Nikolaos-nimen muunnos sekä Kreikassa naisennimenä myös Nike-nimen nykykreikkalainen muoto. Nikin nimipäivä on vuodesta 2010 alkaen 6. joulukuuta, Pyhän Nikolauksen muistopäivänä. Digi- ja väestötietoviraston mukaan Niki-nimen on saanut Suomessa vuoden 2019 loppuun mennessä noin 1 200 henkilöä, joista suurin osa on syntynyt vuoden 1980 jälkeen. == Tunnettuja Niki-nimisiä == * Níki Bakogiánni (s. 1968), kreikkalainen korkeushyppääjä * Niki Caro (s. 1967), uusiseelantilainen elokuvaohjaaja ja -käsikirjoittaja * Niki Helenius (s. 1977), suomalainen jalkapalloilija * Niki Juusela (s. 1978), suomalainen urheilutoimittaja ja -selostaja * Níki Keraméos (s. 1980), kreikkalainen poliitikko ja ministeri * Niki Koskinen (s. 1997), suomalainen jääkiekkoilija * Niki Lauda (1949–2019), itävaltalainen Formula 1 -kuljettaja, Niki- lentoyhtiön avainhenkilö * Niki Marty (s. 1973), sveitsiläinen pistooliampuja * Niki Mäenpää (s. 1985), suomalainen jalkapallomaalivahti * Niki Palli (s. 1987), israelilainen korkeushyppääjä * Niki Rautén (s. 1996), suomalainen näyttelijä * Niki de Saint Phalle (1930–2002), ranskalainen kuvanveistäjä * Niki Sirén (s. 1976), suomalais-sveitsiläinen jääkiekkoilija * Niki Terpstra (s. 1984), alankomaalainen rata- ja maantiepyöräilijä * Niki Thieulon, tv- ohjelmissa Yllätyskokki Niki ja Niki viinitilojen keittiöissä esiintynyt televisiotoimittaja * Niki Tuuli (s. 1995), suomalainen ratamoottoripyöräilijä * Níki Xánthou (s. 1973), kreikkalainen pituushyppääjä * Niki Zimling (s. 1985), tanskalainen jalkapalloilija == Nimen muita merkityksiä == * Niki, itävaltalainen lentoyhtiö * Niki-luokka, Kreikan laivaston hävittäjäluokka ** Niki, Kreikan laivaston Niki-luokan alus ==Lähteet== Luokka:Etunimet
Gunnar Alléen

Gunnar Alléen (12. syyskuuta 1885 Raisio – 11. lokakuuta 1930 Nokia) oli suomenruotsalainen toimittaja ja kirjailija. Alléenin vanhemmat olivat maanviljelijä Arthur Karl Alléen ja Wilma Emelia Broberg. Hän pääsi ylioppilaaksi Turun ruotsalaisesta yhteiskoulusta (Åbo samskola) 1904. Alléen oli toimittajana Tidningen Östra Finland i Wiborg, Åbo Tidning, Politiken ja Östra Finland (Wiborg) -lehdissä. == Teoksia == * Det oundvikliga : roman. Schildt, Borgå 1914 * Vad kvinnan vill : noveller. Schildt, Borgå 1915 == Lähteet == * * Ylioppilasmatrikkeli 1904 Luokka:Suomenruotsalaiset kirjailijat Luokka:Suomalaiset päätoimittajat Luokka:Vuonna 1885 syntyneet Luokka:Vuonna 1930 kuolleet
Kolotesta vastaan

Kolotesta vastaanSironen, Erkki & Vesterinen, Sampo: Liite Plutarkhoksen kirjallinen jäämistö, teoksessa (; ) eli Vastaus Koloteelle muiden filosofien puolustukseksi on Plutarkhoksen Moralia-kokoelmaan (kirja XIV, 76) kuuluva tutkielma, joka on suunnattu epikurolaisia vastaan. Plutarkhoksen teos käsittää 34 lukua. Kirjoitus on Plutarkhoksen vastaus Epikuroksen oppilaan Koloteen muuten tuntemattomalle teokselle, jonka mukaan muiden filosofien kantojen mukaisesti on mahdotonta elää. Koloteen teos käsitteli seuraavien filosofien oppeja: Demokritos, Parmenides, Empedokles, Sokrates, Melissos, Platon, Stilpon, kyreneläiset ja Arkesilaos. Yleinen vika näillä filosofeilla Koloteen mukaan on, että heidän oppinsa tekevät mahdottomaksi suhtautua oikein ulkoisiin asioihin, mikä tekee elämästä mahdotonta.Einarson, Benedict & de Lacy, Phillip H. ”Introduction”, s. 153–155 teoksessa Koloteen alkuperäinen teos on kadonnut, mutta Plutarkhoksen teos on kommentaari siitä kappale kappaleelta. Plutarkhos kuitenkin jättää Melissoksen käsittelyn pois, sekä käsittelee Empedokleen ennen Parmenidesta ja Platonin ennen Sokratesta. == Lähteet == == Kirjallisuutta == * Plutarch: Reply to Colotes in Defence of the Other Philosophers. Teoksessa Kreikankielinen alkuteksti ja englanninkielinen käännös. == Aiheesta muualla == Teos: * Plutarch: Against Colotes, the Disciple and Favorite of Epicurus Plutarch's Morals. Internet Archive * Plutarch: Adversus Colotem (katkelmia) Muuta: * Kechagia, Eleni: Structure of Plutarch’s Adversus Colotem: an underlying schema and its function * Kechagia, Eleni: Why did Plutarch write against Colotes? Reading the prooemium of Πρὸς Κωλώτην Luokka:Epikurolaisuus Luokka:Plutarkhoksen teokset
Charles Sjöberg

Karl Emil (Charles) Sjöberg (5. syyskuuta 1877 Parainen – 14. kesäkuuta 1930 Michigan, Yhdysvallat) oli suomenruotsalainen runoilija. == Teoksia == * Toner och missljud : en samling dikter. Tekijä, Vasa 1926 == Lähteet == * Luokka:Suomalaiset runoilijat Luokka:Vuonna 1877 syntyneet Luokka:Vuonna 1930 kuolleet
Balei

Balei () on kaupunki Taka-Baikalian aluepiirissä Venäjällä. Se sijaitsee Unda- joen varrella 350 kilometriä Tšitasta itään. Kaupunki on Balein piirin keskus. Asukkaita on 13 000 henkeä (vuonna 2009). 1800-luvun lopussa seudulla oli kullanhuuhtojien ja Taka-Baikalian kasakoiden asutuksia. 1920-luvulla siitä tuli yksi Neuvostoliiton kullan tuotannon keskuksista. Vuonna 1932 Novotroitskin esiintymän asutus sai kaupunkimaisen taajaman aseman ja nimen Balei. Vuonna 1938 Baleista tuli kaupunki. Vuosina 1947–1953 kultakaivoksen yhteydessä toimi Gulag-järjestelmään kuulunut vankileiri. 1960–1970-luvuilla Balei oli Tšitan alueen kolmanneksi suurin kaupunki sekä huomattava teollisuus- ja kulttuurikeskus. Vuonna 1970 asukkaita oli 27 000\. 1990-luvulla kullan tuotanto loppui lähes kokonaan. Kaivostoiminta on aiheuttanut vakavia ympäristövahinkoja. Nykyään Baleissa toimii maatalousyritys, geologian tutkimuslaitos ja metsätila. Kaupungissa on opettajaopisto, lääketieteellinen opisto ja täydennyskoulutuslaitoksia. Lentokenttä suljettiin 1990-luvulla. Paikallislehtenä ilmestyy Baleiski rabotši (”Balein työläinen”). ==Lähteet== ==Aiheesta muualla== * Balei Taka- Baikalian tietosanakirjassa Luokka:Balein piiri
Pseudo-Plutarkhos

Pseudo-Plutarkhos on yleisesti käytetty nimitys niistä tuntemattomista kirjailijoista, jotka ovat kirjoittaneet Plutarkhoksen nimiin laitettuja pseudepigrafisia eli epäperäisiä teoksia. Näitä teoksia on erityisesti osana Plutarkhoksen esseiden kokoelmaa nimeltä Moralia. Siihen kuuluvat seuraavat epäperäiset teokset:Sironen, Erkki & Vesterinen, Sampo: Liite Plutarkhoksen kirjallinen jäämistö, teoksessa * Lasten kasvattamisesta (De liberis educandis) * Lohdutuskirjoitus Apolloniokselle (Consolatio ad Apollonium) * Kuninkaiden ja sotapäälliköiden lausumia (Regum et imperatorem apophthegmata) * Kokoelma kreikkalaisia ja roomalaisia rinnakkaistarinoita (Parallela minora) * Kohtalosta (De fato) * Rakkaustarinoita (Amatoriae narrationes) * Kymmenen puhujan elämäkerrat (Vitae decem oratorum) – perustuu Kaikilios Kalaktalaisen teokseen, jolla on mahdollisesti yhteinen lähde Fotioksen Elämäkertojen (osa teosta Bibliothēka) kanssa * Filosofien luonnonopillisista mielipiteistä (De placitis philosophorum) * Musiikista (De musica) Moralian ulkopuolelle jäävät usein: * Joista (De fluviis) * Pro nobilitateBoscherini, S.: "A proposito della tradizione del Pro nobilitate pseudo-plutarcheo". Teoksessa * De Homero * De unius in re publica dominatione Kaikki nämä teokset ovat alkuperältään jonkin verran Plutarkhosta myöhäisempiä, mutta ne ovat kuitenkin peräisin myöhäisantiikin ajalta, mahdollisesti 200- ja 300-luvuilta jaa. Teos Kohtalosta on mahdollisesti keskiplatonilainen kirjoitus 100-luvulta jaa. Lisäksi Plutarkhoksen nimiin on päätynyt joitakin todennäköisesti keskiajalla kirjoitettuja teoksia. Näihin kuuluu muun muassa kirje Trajanukselle (Epistola ad Traianum). == Lähteet == == Aiheesta muualla == * Bibliography on Plutarch: Pseudographica and Curiosities Luokka:Antiikin kreikkalaiset kirjailijat